42. ΝΟΜΟΘΕΤ. ΔΙΑΤΑΓΜΑ υπ’ αριθ. 928 της 14/21 Ιουλ. 1971 (ΦΕΚ Α΄ 144)  Περί καταργήσεως, συγχωνεύσεως μετατροπής ή υπαγωγής ιδρυμάτων αρμοδιότητος Υπουργείου Κοινωνικών Υπηρεσιών εις έτερα Ιδρύματα του αυτού Υπουργείου.  Άρθρ.1.-1.Νομικά Πρόσωπα Δημοσίου Δικαίου τελούντα υπό την εποπτείαν του Υπουργείου Κοινωνικών Υπηρεσιών και λειτουργούντα είτε ως νοσηλευτικά Ιδρύματα βάσει του Ν. Δ. 2592/53, είτε ως Ιδρύματα Προστασίας παιδικής ηλικίας ή περιθάλψεως και αποκαταστάσεως γενικώς αναπήρων ή μερίμνης και περιθάλψεως γερόντων και ανιάτων ή ως αγροτικαί μεταβατικαί οικοκυρικαί σχολαί, εφ’ όσον κρίνεται, ότι εξέλιπεν ο σκοπός ον συνεστήθησαν, ή δεν καθίσταται πραγματοποιήσιμος καθ’ όλην αυτού την έκτασιν, ή δεν κρίνεται σκόπιμος η περαιτέρω λειτουργία αυτών, ή ότι δεν εκπληρούν την εκ των καταστατικών διατάξεων καθοριζομένην αποστολήν των, δύναται δια Β. Δ/των εκδιδομένων τη προτάσει των Υπουργών Οικονομικών και Κοινωνικών Υπηρεσιών να καταργώνται ή να συγχωνεύωνται ή να μετατρέπωνται εις έτερα Ιδρύματα προς εκπλήρωσιν ετέρων σκοπών υπαγομένων εις την αρμοδιότητα του Υπουργείου Κοινωνικών Υπηρεσιών, ή να υπάγωνται ως παραρτήματα υπό την διοίκησιν ετέρου Ιδρύματος, ή να αναμορφώνται προς εκσυγχρονισμόν και αναπροσανατολισμόν των σκοπώ τούτων, μεταφερομένων άμα των ήδη δια την λειτουργίαν των διατιθεμένων πιστώσεων εις τον οικείον φορέα επιχορηγήσεως του νέου Ιδρύματος. Με το άρθρ. 13 Νόμ. 1431/12-16 Απρ. 1984 (ΦΕΚ Α΄ 46) (κατωτ. σελ. 36,85) ρυθμίζεται η τύχη του προσωπικού, που έχει την ιδιότητα του δημόσιου υπάλληλου ή εξομοιώνεται με δημόσιους υπάλληλους σε περίπτωση κατάργησης, συγχώνευσης ή μετατροπής των νομικών προσώπων που αναφέρονται στην άνω παράγραφο. 2.Δια των αυτών ή ετέρων ομοίως εκδιδομένων Β. Δ/των ρυθμίζονται, άνευ πάντως επί πλέον επιβαρύνσεως του Κρατικού Προϋπολογισμού, πάντα τα θέματα τα αναγόμενα εις την εν γένει οργάνωσιν, λειτουργίαν, διάρθρωσιν των υπηρεσιών, σύνθεσιν του προσωπικού, την τακτοποίησιν του υπηρετούντος προσωπικού εις κενάς θέσεις ή ως υπεραρίθμου εις έτερα Ν.Π.Δ.Δ. αρμοδιότητος του Υπουργείου Κοινωνικών Υπηρεσιών, αναλόγως των τυπικών αυτών προσόντων, την μεταβίβασιν των περιουσιακών στοιχείων ως και των δικαιωμάτων και των υποχρεώσεων του μετατρεπομένου ή συγχωνευομένου εις το συνιστώμενον ίδρυμα, ως και πάσα ετέρα σχετική λεπτομέρεια. 3.Εξαιρούνται της υπαγωγής εις τας διατάξεις του παρόντος Ιδρύματος συνιστώμενα δια διατάξεως τελευταίας βουλήσεως ή άλλης εν ζωή ή αιτία θανάτου χαριστικής πράξεως και λειτουργούντα κατά τας διατάξεις του Α.Ν. 2039/39.  Για την τακτοποίηση του προσωπικού βλ. παρ. 6 άρθρ. 11 Νόμ. 1199/1-1 Σεπτ. 1981 (ΦΕΚ Α΄ 237) (Τόμ. 2Α΄, σελ. 316,840). Άρθρ.2.-1.Από της ισχύος του παρόντος το εν Ρόδω μέχρι τούδε λειτουργούν Σανατόριον Δωδεκανήσου «ΒΑΣΙΛΙΣΣΑ ΦΡΕΙΔΕΡΙΚΗ» και το Νοσοκομείον Φιλιατρών μετατρέπονται αντιστοίχως εις ιδρύματα υπό την επωνυμίαν «ΙΔΡΥΜΑ ΠΕΡΙΘΑΛΨΕΩΣ ΑΝΙΑΤΩΝ ΔΩΔΕΚΑΝΗΣΟΥ» και «ΙΔΡΥΜΑ ΠΕΡΙΘΑΛΨΕΩΣ ΑΝΙΑΤΩΝ ΜΕΣΣΗΝΙΑΣ». 2.Τα κατά τα ανωτέρω Ιδρύματα αποτελούν Νομικά Πρόσωπα Δημοσίου Δικαίου, τελούντα υπό την εποπτείαν και τον έλεγχον του Υπουργείου Κοινωνικών Υπηρεσιών. Σκοπός των Ιδρυμάτων τούτων, είναι η εν αυτοίς περίθαλψις κατακοίτων και εφ’ όρου ζωής ανιάτων ατόμων, ή ημικατακοίτων ή επί αναπηρικού αμαξιδίου κυκλοφορούντων και εις μέγιστον βαθμόν μη αυτοεξυπηρετουμένων αποκλειστικώς λόγω κινητικής αναπηρίας ή εκπτώσεως των πνευματικών λειτουργιών τούτων (ανιάτων). 3.Δια Β.Δ/των εκδιδομένων προτάσει των Υπουργών Κοινωνικών Υπηρεσιών και Οικονομικών θέλουν ρυθμισθή τα αναγόμενα εις την οργάνωσιν, σύνθεσιν του προσωπικού, την διαχείρισιν της περιουσίας και των κεφαλαίων των ως άνω Ιδρυμάτων ως και της εν γένει λειτουργίας αυτών θέματα. Επίσης δια των αυτών ή ετέρων Β. Δ/των θέλουν καθορισθή, τα της τακτοποιήσεως του προσωπικού των μετατρεπομένων Σανατορίου Δωδεκανήσου και Νοσοκομείου Φιλιατρών, εις τας δια τούτων συσταθησομένας οργανικάς θέσεις εις τα Ιδρύματα Περιθάλψεως Ανιάτων Δωδεκανήσου και Μεσσηνίας ή ετέρων Ιδρυμάτων αρμοδιότητος του Υπουργείου Κοινωνικών Υπηρεσιών, αναλόγως της κατηγορίας και του Κλάδου αυτών. 4.Η κινητή και ακίνητος περιουσία του καταργουμένου Σανατορίου Δωδεκανήσου και του Νοσοκομείου Φιλιατρών περιέρχεται αυτοδικαίως εις τα υπό της παρ. 1 του παρόντος άρθρου προβλεπόμενα Ιδρύματα Περιθάλψεως Ανιάτων Δωδεκανήσου και Μεσσηνίας, ως επίσης και άπασαι αι υποχρεώσεις και τα δικαιώματα των μετατρεπομένων Ιδρυμάτων. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Για την συνταξιοδότηση του τακτικού  προσωπικού των Νοσηλευτικών Ιδρυμάτων  του Νόμ. 2592/1953 βλ. άρθρ. 19 Νόμ. 955/1979,   ΦΕΚ    Α΄ 189    (τόμ. 29,   σελ. 90,      (Αντί για τη σελ. 36,31(γ) Σελ. 36,31(δ) Τεύχος ΣΤ83 Σελ. 103  Υπουργείο Κοινωνικών Υπηρεσιών 35.Α.α.42     